# 3.2. Danzando entre países

# Bailamos para celebrar, para divertirnos, para contar cousas sen falar

O baile é unha forma natural de expresión que acompaña aos seres humanos dende sempre. A través do movemento e do ritmo, as persoas comunican ideas, sentimentos e vivencias, sen necesidade de palabras.

Por ese motivo, os bailes están en todas as partes do mundo como un xeito ancestral de comunicación e celebración. Están presentes nas cerimonias, festas, rituais ou tradicións de cada pobo polo que as persoas enténdeno como un medio para sentirse parte da súa comunidade.

## Audio

audio/mpeg

## Habilidades que se traballan a través do baile e das danzas

O baile e as danzas non son só expresión artística e transmisores de cultura, senón tamén unha maneira de mellorar habilidades físicas, emocionais e sociais. A través do movemento, as persoas poden conectar co seu corpo, coas súas emocións e cos demais. Grazas aos bailes e as danzas:

- Mellórase o ritmo: xa que temos que sentir e seguir o compás da música, mellorando a percepción do tempo e a fluidez dos movementos.
- A coordinación: movendo diferentes partes do corpo ao mesmo tempo, apréndese a coordinar os xestos e os pasos con precisión.
- Orientación: as danzas en grupo ou con cambios de posición melloran como percibimos o espazo que nos rodea e a capacidade de movernos nel con soltura.
- O equilibrio: xa que hai que manter posturas diferentes e realizar xiros, mellórase a estabilidade e o control corporal.
- A creatividade: o baile permite inventar movementos, expresarse de forma diferente e descubrir novas maneiras de contar historias sen
  palabras.
- O traballo en equipo: as danzas en grupo requiren colaboración, confianza e sincronización entre os participantes.
- A xestión das emocións: bailar libera tensión, reduce a ansiedade e mellora a autoestima ao permitir expresar sentimentos libremente. A través dos movementos, exprésanse sensacións e emocións, conectando con quen observa ou participa no baile.

O baile e as danzas son unha excelente maneira de combinar diversión, saúde e aprendizaxe. Non só fortalecen o corpo, senón tamén a mente e as relacións entre as persoas.

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)